Ettepanek: NÕUKOGU OTSUS Euroopa Liidu seisukoha kohta seoses ELi-EFTA ühistransiidi ühiskomitee otsusega ja ELi-EFTA kaubavahetusformaalsuste lihtsustamise ühiskomitee otsusega, millega endist Jugoslaavia Makedoonia vabariiki kutsutakse asjaomaste konventsioonidega ühinema /* COM/2015/0152 final - 2015/0077 (NLE) */





SELETUSKIRI 1. ETTEPANEKU TAUST 1.1. Ettepaneku põhjused ja eesmärgid Euroopa Ühendus ja EFTA riigid sõlmisid 20. mail 1987 ühistransiidiprotseduuri konventsiooni ja kaubavahetusformaalsuste lihtsustamise konventsiooni. Euroopa Komisjoni 2001. aasta teatisega Euroopa Parlamendile ja nõukogule (mis käsitleb strateegiat, millega kandidaatriike valmistatakse ette EÜ-EFTA ühistransiidiprotseduuri ja kaubavahetuse formaalsuste lihtsustamist käsitlevate 1987. aasta konventsioonidega ühinemiseks), Euroopa Komisjoni 2010. aasta teatisega Euroopa Parlamendile ja nõukogule (mis käsitleb strateegiat, millega teatavaid naaberriike valmistatakse ette EÜ-EFTA ühistransiidiprotseduuri ja kaubavahetuse formaalsuste lihtsustamist käsitlevate 1987. aasta konventsioonidega ühinemiseks) ja nõukogu 14. aprilli 2011. aasta järeldustega eespool nimetatud teatistes kasutatud lähenemisviisi heakskiitmise kohta nähakse ette toetada mitmesuguseid riike nende püüdlustes konventsioonidega ühineda. Eesmärk on vastu võtta ELi ühine seisukoht ELi-EFTA ühistransiidi ühiskomitee otsuse nr 1/2015 eelnõu ja ELi-EFTA kaubavahetusformaalsuste lihtsustamise ühiskomitee otsuse nr 1/2015 eelnõu kohta, et kutsuda endist Jugoslaavia Makedoonia vabariiki kõnealuste konventsioonidega ühinema. 1.2. Üldine taust Konventsioonidega kehtestati meetmed, millega lihtsustatakse kaupade liikumist Euroopa Liidu, Islandi Vabariigi, Norra Kuningriigi, Šveitsi Konföderatsiooni ja Türgi Vabariigi vahel. Endine Jugoslaavia Makedoonia vabariik väljendas ametlikult soovi konventsioonidega ühineda ning ta on täitnud kõik juriidilised, struktuurilised ja infotehnoloogiaalased nõuded, mis on ühinemise vältimatuks eeltingimuseks. Kooskõlas ühistransiidiprotseduuri konventsiooni artikli 15 lõikega 3 ja kaubavahetusformaalsuste lihtsustamise konventsiooni artikli 11 lõikega 3 kutsuvad ELi-EFTA ühiskomiteed ühistransiidiprotseduuri konventsiooni artikli 3 lõike 1 punkti c alusel ja kaubavahetusformaalsuste lihtsustamise konventsiooni artikli 1 lõike 2 alusel kolmandate riikidena määratletud riiki ühistransiidiprotseduuri konventsiooni artiklis 15a ja kaubavahetusformaalsuste lihtsustamise konventsiooni artiklis 11a sätestatud korra kohaselt eespool nimetatud konventsioonidega ühinema. ELi-EFTA ühiskomiteed algatavad sellised kutseesitamismenetlused, kus riik tõendab, et ta on suuteline täitma konventsioonide sätete kohaldamist käsitlevaid üksikasjalikke eeskirju. ELi-EFTA ühistransiidi töörühma ja kaubavahetusformaalsuste lihtsustamise töörühma volitusel toimunud hindamismissioonil, mis hõlmas peamiselt endise Jugoslaavia Makedoonia vabariigi siseriiklike tollialaste õigusaktide kohandamist, protseduuri haldamiseks vajalike struktuuride loomist ning uue arvutipõhise transiidisüsteemi (NCTS) rakendamist, mis võimaldab kohaldada ühistransiidiprotseduuri, tehti kindlaks, et ühinemiskutsete esitamise tingimused on täidetud. 1.3. Ettepaneku valdkonnas kehtivad õigusnormid Ettepaneku valdkonnas praegu kehtivad õigusnormid puuduvad. 1.4. Kooskõla Euroopa Liidu muude tegevuspõhimõtete ja eesmärkidega Ettepanek on vastavuses ELi konkurentsivõime ja majanduskasvu edendamise strateegiaga. 2. HUVITATUD ISIKUTEGA KONSULTEERIMISE JA MÕJUHINNANGU TULEMUSED 2.1. Konsulteerimine huvitatud isikutega Konsultatsioonimeetodid, peamised sihtvaldkonnad ja vastajate üldiseloomustus ELi-EFTA ühistransiidi ühiskomitee otsuse nr 1/2015 eelnõu ja ELi-EFTA kaubavahetusformaalsuste lihtsustamise ühiskomitee otsuse nr 1/2015 eelnõu (millega endist Jugoslaavia Makedoonia Vabariiki kutsutakse asjaomaste konventsioonidega ühinema) heakskiitmise osas konsulteeriti liikmesriikidega tolliseadustiku komitee tollistaatuse- ja transiidisektsioonis ning konventsiooniosalistega ELi-EFTA ühistransiidi töörühmas ja kaubavahetusformaalsuste lihtsustamise töörühmas. Vastuste kokkuvõte ja nende arvessevõtmine Pooldav arvamus. Eksperdiarvamuste kogumine ja kasutamine Välisekspertide arvamusi ei olnud vaja kasutada. 2.2. Mõju hindamine Konventsiooniga ühinemist võib käsitada endise Jugoslaavia Makedoonia vabariigi Euroopa Liiduga ühinemisele eelneva strateegia raames. Selle tulemusel viiakse transiidivaldkond vastavusse liidu õigustikuga. Ühistransiidiprotseduuri kasutuselevõtt endises Jugoslaavia Makedoonia vabariigis TIR-protseduuri alternatiivina lihtsustab täiendavalt transiiti, vähendab kulusid ja võib suurendada kaubandust. 3. ETTEPANEKU ÕIGUSLIK KÜLG 3.1. Kavandatud meetme kokkuvõte ELi-EFTA ühiskomiteed soovivad teha otsused ja esitada ühinemiskutsed. ELi-EFTA ühistransiidi ühiskomitee otsuse nr 1/2015 eelnõu eesmärk on kutsuda endist Jugoslaavia Makedoonia vabariiki ühinema 20. mai 1987. aasta ühistransiidiprotseduuri konventsiooniga. ELi-EFTA kaubavahetusformaalsuste lihtsustamise ühiskomitee otsuse nr 1/2015 eelnõu eesmärk on kutsuda endist Jugoslaavia Makedoonia vabariiki ühinema 20. mai 1987. aasta kaubavahetusformaalsuste lihtsustamise konventsiooniga. Tolliseadustiku komitee tollistaatuse ja transiidisektsioon ning ELi-EFTA ühistransiidi töörühm ja ELi-EFTA kaubavahetusformaalsuste lihtsustamise töörühm on kõnealuste otsuste eelnõud heaks kiitnud. Komisjoni kutsutakse üles kiitma kirjalikult heaks kõnealuste otsuste eelnõud, et esitada need nõukogule ühisseisukoha saamiseks, mis on vajalik selleks, et ELi-EFTA ühiskomiteed saaksid otsused lõplikult vastu võtta. 3.2. Õiguslik alus 20. mai 1987. aasta ühistransiidiprotseduuri konventsiooni artikli 15 punkt a ja 20. mai 1987. aasta kaubavahetusformaalsuste lihtsustamise konventsiooni artikkel 11a. 3.3. Subsidiaarsuse põhimõte Ettepanek kuulub Euroopa Liidu ainupädevusse (ühine kaubanduspoliitika) ning seetõttu puudub vajadus hinnata kõnealuse ettepaneku kooskõla subsidiaarsuse põhimõttega (Euroopa Liidu toimimise lepingu artikli 5 lõige 3). 3.4. Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. Kavandatud meede on ainus võimalik meede. Kavandatud meede ei sisalda finantskohustusi. 3.5. Õigusakti valik Kavandatud õigusakt: otsus. Kavandatud meede on ainus sobiv vahend. 4. MÕJU EELARVELE Ettepanek ei mõjuta ELi eelarvet. 5. TÄIENDAV TEAVELihtsustamine Ettepanekuga nähakse ette halduskorra lihtsustamine ametiasutuste ning erasektori jaoks. Ettepanekuga nähakse ette üks ühistransiidiprotseduur kõigile konventsiooniosalistele. Ühistransiidiprotseduur lihtsustab eraõiguslike isikute jaoks tolliformaalsusi. 2015/0077 (NLE) Ettepanek: NÕUKOGU OTSUS Euroopa Liidu seisukoha kohta seoses ELi-EFTA ühistransiidi ühiskomitee otsusega ja ELi-EFTA kaubavahetusformaalsuste lihtsustamise ühiskomitee otsusega, millega endist Jugoslaavia Makedoonia vabariiki kutsutakse asjaomaste konventsioonidega ühinema EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 207 koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1) Euroopa Majandusühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise ühistransiidiprotseduuri käsitleva konventsiooni[1] (edaspidi „ühistransiidiprotseduuri konventsioon”) artikli 15 lõikega 3 antakse selle konventsiooni alusel moodustatud ühiskomiteele õigus võtta vastu otsus esitada artikli 3 lõike 1 punkti c alusel kolmandate riikidena määratletud riikidele kutse ühineda kõnealuse konventsiooniga artikli 15a kohaselt. (2) Euroopa Majandusühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise kaubavahetusformaalsuste lihtsustamist käsitleva konventsiooni[2] (edaspidi „kaubavahetusformaalsuste lihtsustamise konventsioon”) artikli 11 lõikega 3 antakse selle konventsiooni alusel moodustatud ühiskomiteele õigus võtta vastu otsus esitada artikli 1 lõike 2 alusel kolmandate riikidena määratletud riikidele kutse ühineda kõnealuse konventsiooniga artikli 11a kohaselt. (3) On asjakohane sätestada seisukoht, mille Euroopa Liit võtab eespool nimetatud ühiskomiteedes seoses otsustega kutsuda endist Jugoslaavia Makedoonia vabariiki eespool nimetatud konventsioonidega ühinema. (4) Ühiskomitees võetav liidu seisukoht peaks seepärast põhinema lisatud otsuse eelnõul, ON VASTU VÕTNUD KÄESOLEVA OTSUSE: Artikkel 1 Euroopa Liidu seisukoht ELi-EFTA ühistransiidi ühiskomitees seoses endise Jugoslaavia Makedoonia vabariigi kutsumisega ühinema ühistransiidiprotseduuri konventsiooniga põhineb kõnealuse ühiskomitee otsuse eelnõul, mis on lisatud käesolevale otsusele. Artikkel 2 Euroopa Liidu seisukoht ELi-EFTA kaubavahetusformaalsuste lihtsustamise ühiskomitees seoses endise Jugoslaavia Makedoonia vabariigi kutsumisega ühinema kaubavahetusformaalsuste lihtsustamise konventsiooniga põhineb kõnealuse ühiskomitee otsuse eelnõul, mis on lisatud käesolevale otsusele. Artikkel 3 Pärast seda, kui endine Jugoslaavia Makedoonia vabariik on täitnud ühinemise tehnilised tingimused, teevad ELi esindajad artiklis 1 osutatud ühistransiidi ühiskomitees ja artiklis 2 osutatud kaubavahetusformaalsuste lihtsustamise ühiskomitees ettepaneku võtta vastu otsused, millega endist Jugoslaavia Makedoonia vabariiki kutsutakse ühinema eespool nimetatud konventsioonidega, ning hääletavad nende otsuste üle kooskõlas käesoleva otsuse artiklitega 1 ja 2. Artikkel 4 Käesolev otsus jõustub 1. juunil 2015. Brüssel, Nõukogu nimel eesistuja [1] EÜT L 226, 13.8.1987, lk 2. [2] EÜT L 134, 22.5.1987, lk 2. 1. LISA manus järgmise dokumendi juurde: Ettepanek: Nõukogu otsus Euroopa Liidu seisukoha kohta seoses ELi-EFTA ühistransiidi ühiskomitee otsusega ja ELi-EFTA kaubavahetusformaalsuste lihtsustamise ühiskomitee otsusega, millega endist Jugoslaavia Makedoonia Vabariiki kutsutakse asjaomaste konventsioonidega ühinema Ettepanek: ELi-EFTA ühistransiidi ühiskomitee otsus nr .../2015, millega endist Jugoslaavia Makedoonia vabariiki kutsutakse ühinema ühistransiidiprotseduuri konventsiooniga ÜHISKOMITEE, võttes arvesse 20. mai 1987. aasta ühistransiidiprotseduuri konventsiooni[1] (edaspidi „konventsioon”), eriti selle artikli 15 lõike 3 punkti e, ning arvestades järgmist: 1) Kaubanduse edendamine endise Jugoslaavia Makedoonia vabariigiga oleks hõlpsam, kui kõnealuse riigi ning Euroopa Liidu, Islandi Vabariigi, Norra Kuningriigi, Šveitsi Konföderatsiooni ja Türgi Vabariigi vahelise kaubavahetuse suhtes kohaldataks ühistransiidiprotseduuri. 2) Sellise protseduuri kohaldamiseks on asjakohane kutsuda endist Jugoslaavia Makedoonia vabariiki kõnealuse konventsiooniga ühinema, ON VASTU VÕTNUD KÄESOLEVA OTSUSE: Artikkel 1 Kooskõlas konventsiooni artikliga 15a kutsutakse endist Jugoslaavia Makedoonia vabariiki kõnealuse konventsiooniga ühinema alates 1. juunist 2015. Artikkel 2 Käesolev otsus jõustub selle vastuvõtmise kuupäeval. (Koht), ...............2015 Ühiskomitee nimel eesistuja 2. LISA Eelnõu: Ettepanek: ELi-EFTA kaubavahetusformaalsuste lihtsustamise ühiskomitee otsus nr .../2015, millega endist Jugoslaavia Makedoonia vabariiki kutsutakse ühinema kaubavahetusformaalsuste lihtsustamise konventsiooniga ÜHISKOMITEE, võttes arvesse 20. mai 1987. aasta konventsiooni kaubavahetusformaalsuste lihtsustamise kohta[2] (edaspidi „konventsioon”), eriti selle artikli 11 lõiget 3, ning arvestades järgmist: 1) Kaubavahetus endise Jugoslaavia Makedoonia vabariigiga oleks hõlpsam, kui lihtsustataks kõnealuse riigi ning Euroopa Liidu, Islandi Vabariigi, Norra Kuningriigi, Šveitsi Konföderatsiooni ja Türgi Vabariigi vahelist kaubavahetust mõjutavaid formaalsusi. 2) Sellise lihtsustamise eesmärgil on asjakohane kutsuda endist Jugoslaavia Makedoonia vabariiki kõnealuse konventsiooniga ühinema, ON VASTU VÕTNUD KÄESOLEVA OTSUSE: Artikkel 1 Kooskõlas konventsiooni artikliga 11a kutsutakse endist Jugoslaavia Makedoonia vabariiki kõnealuse konventsiooniga ühinema alates 1. juunist 2015. Artikkel 2 Käesolev otsus jõustub selle vastuvõtmise kuupäeval. (Koht), ...............2015 Ühiskomitee nimel eesistuja [1] EÜT L 226, 13.8.1987, lk 2. [2] EÜT L 134, 22.5.1987, lk 2.